“Skiet die boer” appèlaansoek Donderdag aangehoorANC-jeugligaleier, Julius Malema. Foto: Werner Beukes/SAPA ŉ Aansoek vir verlof tot appèl teen die “Skiet die boer” haatspraak beslissing sal waarksynlik Donderdag in die Suid-Gautengse hooggeregshof in Johannesburg aangehoor word. Die burgerregte groep, AfriForum, het die haatspraak saak teen ANC-jeugligaleier Julius Malema aanhangig gemaak vir sy sing van die woorde “Skiet die boer”. Die ANC sowel as sy jeugliga het vroeër te kenne gegee dat hy sal appelleer teen die beslissing van regter Colin Lamont. Lamont het die woorde “Skiet die boer” as haatspraak verklaar en Malema en ANC-ondersteuners verbied om dit in privaat of openbare hoedanigheid te gebruik.